Public procurement notice: Voluntary Ex Ante Transparency Notice
Published: 2022-09-06
Buyer: Frederikssund Kommune
Country: DK
Contract type: Services
Procedure: Contract award without prior publication
CPV classification: 71000000 | 71210000 | 71311000: Civil engineering consultancy services | 71500000 | 71530000: Construction consultancy services
Estimated value: 4000000 DKK
EU fund: ESF

Technical requirements: På baggrund af en kvalitetsvurdering foretaget af Slots- og Kulturstyrelsen i 2019 har Frederikssund Kommune taget initiativ til at få gennemført en opgradering af Willumsen Museum.
Frederikssund Kommune har indledningsvis bedt Wohlert Arkitekter A/S og NIRAS A/S (tidl. Alectia) om at udarbejde en rapport, der i hovedtræk belyser de relevante nødvendige tiltag og udviklingsmuligheder.
Rapporten udarbejdet i 2020 omhandler sikring og indeklima samt en række bygningsmæssige tiltag, der sammen skal forbedre de nuværende funktioner og museets fremtidige muligheder. De bygningsmæssige tiltag vedrører særligt tilbygning af nyt magasin, udvidelse af billedskolen, ændret ankomst/indgang, billetsalg og butik, nyt køkken samt flere P-pladser. En bearbejdet udgave af rapporten har dannet grundlag for de fondsbevillinger projektet har modtaget.
For at sikre at projektets oprindelige intentioner og allerede definerede succeskriterier fastholdes og efterleves, vurderes det væsentligt, at Wohlert Arkitekter A/S – med støtte fra NIRAS A/S på specifikke tekniske områder – også fremadrettet tilknyttes projektet.  Frederikksund Kommune agter derfor at indgå to aftaler med Wohlert Arkitekter A/S om teknisk rådgivning og bistand iht. ABR18:
-	Programmering og Dispositionsforslag (frem til og med valg af totalentreprenør). Delydelsen er at fremstille det tekniske projektmateriale, som skal vedlægges totalentrepriseudbuddet.
-	Den resterende arkitekt- og landskabsarkitektprojektering, som skal udføres for den senere udvalgte totalentreprenør efter gennemført totalentrepriseudbud. Delydelserne er projektforslag, myndighedsprojekt, udførelsesprojekt, fagtilsyn, projektopfølgning, mangelgennemgang, aflevering og 1-års eftersyn. Det bemærkes, at den projekterende ingeniørydelse konkurrenceudsættes via et totalentrepriseudbud og er ikke medtaget her.
Det kan supplerende oplyses, at ordregiver vurderer, at betingelserne i udbudslovens § 8, stk. 2, for at undtage delkontrakten er opfyldt, jf. nærmere nedenfor i pkt. IV.1.1.
Se ovenfor pkt. II.1.4) og II.2.4). Ordregiver kan tildele en delkontrakt uden at følge reglerne i udbudslovens afsnit II eller III, når betingelserne i udbudslovens § 8, stk. 2, er opfyldt. Det er ordregivers vurdering, at de kumulative betingelser for at undtage delkontrakten om arkitektrådgivningsydelser er opfyldt. Kontrakten har en sådan indholdsmæssig og tidsmæssig sammenhæng med det samlede projekt vedr. renoveringen af Willumsens Museum, som skal løses i totalentreprise, at den udgør en delkontrakt heraf. Det samlede projekt må således klassificeres som en offentlig bygge- og anlægskontrakt, idet dette er hovedformålet ved løsningen i totalentreprise. Hertil kommer, at delkontrakten er under den gældende tærskelværdi for bygge- og anlægsarbejder, jf. udbudslovens § 8, stk. 2, nr. 1, og den samlede værdi af undtagne delkontrakter overstiger ikke 20 % af den samlede værdi af alle delkontrakter, det påtænkte arbejde opdeles i, jf. udbudslovens § 8, stk. 2, nr. 2.
På baggrund af ovenstående er det ordregivers vurdering, at indgåelsen af kontrakten med Wohlert Arkitekter A/S i medfør af udbudslovens § 8, stk. 2, sker i overensstemmelse med udbudsreglerne, og at kontrakttildelingen dermed ej heller udgør en direkte tildeling uden forudgående udbud. Ordregiver har dog på trods heraf valgt at indrykke nærværende bekendtgørelse om frivillig forudgående gennemsigtighed.
Datoen oplyst i bekendtgørelsens pkt. V.2.1) er datoen for indrykning af nærværende bekendtgørelse og ikke datoen for indtræden i kontrakten. Kontrakten vil tidligst blive indgået efter udløbet af indsigelsesfristen på 10 dage, jf. § 4 i lov om Klagenævnet for Udbud.
I tilfælde hvor ordregiveren forud for kontraktindgåelse har offentliggjort en bekendtgørelse i Den Europæiske Unions Tidende, hvoraf det fremgår, at ordregiveren agter at indgå kontrakt med en bestemt virksomhed, og denne bekendtgørelse indeholder en begrundelse for ordregiverens beslutning om at tildele kontrakten uden forudgående offentliggørelse af en udbudsbekendtgørelse i Den Europæiske Unions Tidende, og når kontrakten ikke er indgået inden udløbet af 10 kalenderdage regnet fra dagen efter den dag, hvor bekendtgørelsen er blevet offentliggjort, skal klage i forbindelse med ordregiverens beslutning om, at ordregiveren har til hensigt at indgå kontrakt med en bestemt virksomhed, være indgivet til Klagenævnet for Udbud inden 30 kalenderdage regnet fra dagen efter den dag, hvor ordregiver har offentliggjort en bekendtgørelse om, at ordregiver har indgået en kontrakt, jf. lov om Klagenævnet for Udbud m.v. § 7, stk. 3 (loven kan hentes på www.retsinformation.dk). Klagen skal vedlægges et klagegebyr på 20.000 DKK.


Winner: Wohlert Arkitekter A/S
Award value: 4000000